| *The Division Bell* |
| --- |
| The Division Bell viršelis |
| Pink Floyd studijinis albumas |
| Išleistas | 1994 m. kovo 30 d. |
| Įrašytas | 1993-1994 m. |
| Žanras | Progresyvusis rokas |
| Trukmė | 66:32 |
| Įrašų kompanija | EMI (JK)Columbia, (JAV) |
| Prodiuseris | Bob Ezrin, David Gilmour |
| Apžvalgos |
| * Allmusic 2 iš 52 iš 52 iš 52 iš 52 iš 5 nuor.
* *Blender* 3 iš 53 iš 53 iš 53 iš 53 iš 5 nuor.
* *Robert Christgau* nuor.
* *Entertainment Weekly* (D) nuor.
* *Rolling Stone* 2.5 iš 52.5 iš 52.5 iš 52.5 iš 52.5 iš 5 nuor.
* The Division Bell tinklalapyje Last.fm
 |
| Pink Floyd chronologija |
| 

|  |  |  |
| --- | --- | --- |
| *A Momentary Lapse of Reason*(1987) |  |  |

 |

**The Division Bell** – britų progresyviojo roko grupės Pink Floyd albumas, išleistas 1994 metų kovo 30 dieną. Tai antrasis ir paskutinis grupės studijinis albumas be buvusio grupės bosisto Rodžerio Voterso, kuris iš grupės išėjo 1985 m.

Savo koncepcijoje albumas paliečia tarpusavio supratimo ir bendravimo tarp žmonių temas. Dainos daugiausiai parašytos grupės gitaristo Deivido Gilmoro bei klavišininko Ričardo Raito. Albumas buvo kuriamas ir įrašinėjamas penkiose studijose, tarp kurių buvo ir Gilmoro nuosavas laivas *Astoria*.

„The Division Bell" buvo palankiai įvertintas kritikų Jungtinėse Amerikos Valstijose bei Europoje. Po albumo išleidimo JAV ir Europoje vyko koncertinis turas, kurio metu buvo įrašytas gyvo garso albumas „Pulse" bei DVD vaizdo įrašas tuo pačiu pavadinimu (Pulse). Albumas buvo pripažintas auksiniu, platininiu bei 2x platininiu JAV 1994 m. 1999 m. – 3x platininiu. Yra parduota virš 12 milijonų albumo kopijų. 1995 metais kūrinys „Marooned" laimėjo „Grammy" apdovanojimą geriausio instrumentinio roko kūrinio kategorijoje.

Pavadinimas ir koncepcija
-------------------------

Albumo pavadinimas buvo pasiūlytas garsaus rašyojo Duglaso Adamso, pavadinimo eilutės randamos ir dainos „High Hopes" žodžiuose. *The Division Bell* – elektroninis skambutis, kviečiantis Bendruomenės rūmų narius balsuoti. Albumo tema – bendravimas tarp žmonių bei tarpusavio sutarimas. Dainos „Poles Apart" bei „Lost for Words" kartais yra interpretuojamos kaip nuoroda į pašlijusius Voterso ir Gilmoro santykius, nors šis tokias interpretacijas neigia. 1994 metais jis pasakė": „Žmonės gali dainas interpretuoti savaip, tačiau nemanykite, kad mes užsiminėme apie Votersą". Pasak būgnininko Niko Masono, pavadinimas turi reikšmę: žmonės priima sprendimus „taip" arba „ne" – tai alegrija į Bendruomenių rūmų balsavimą.

Viršelis ir įpakavimas
----------------------

Albumo viršelį sukūrė dizaineris Storm Torgeson. Jis pastatė dvi dviaukščio autobuso (apie 7.5 m) aukščio metalines statulas. Jos buvo sustatytos taip, jog suteiktų ne tik dviejų, tačiau trijų (žiūrėtojo) veidų bendravimo iliuziją. Antrame plane matoma Elio miesto katedra. Šios statulos dabar yra Rokenrolo šlovės muziejuje Klivlende, JAV.
Albumas buvo išleistas CD, vinilo ir audiokasetės formatais, ir kiekvienas formatas turėjo savo išskirtinį viršelį. Pavyzdžiui, audiokasetės viršelyje dvi statulos buvo ne metalinės, bet akmeninės. Dviejų galvų motyvas yra ir CD viršelio knygutėje: statulos įvairiose fotografijose yra apsuptos laikraščiais, spalvotu stiklu ar bokso pirštinėmis.

Dainų sąrašas
-------------

Pagrindines vokalo partijas atlieka D.Gilmoras, išskyrus "„Wearing the Inside Out" (atlieka R. Raitas).

| Nr. | Pavadinimas | Žodžiai | Trukmė |
| --- | --- | --- | --- |
| 1. | „Cluster One"   | *instrumentinis* | 5:58 |
| 2. | „What Do You Want from Me"   | Gilmour, Polly Samson | 4:21 |
| 3. | „Poles Apart"   | Gilmour, Samson, Nick Laird-Clowes | 7:04 |
| 4. | „Marooned"   | *instrumentinis* | 5:29 |
| 5. | „A Great Day for Freedom"   | Gilmour, Samson | 4:17 |
| 6. | „Wearing the Inside Out"   | Anthony Moore | 6:49 |
| 7. | „Take It Back"   | Gilmour, Samson, Laird-Clowes | 6:12 |
| 8. | „Coming Back to Life"   | Gilmour | 6:19 |
| 9. | „Keep Talking"   | Gilmour, Samson | 6:11 |
| 10. | „Lost for Words"   | Gilmour, Samson | 5:14 |
| 11. | „High Hopes"   | Gilmour, Samson | 8:31 |
| **66:32** |

Muzikantai
----------

* Pink Floyd:
	+ David Gilmour – gitara, bosinė gitara, klavišiniai, vokalas
	+ Richard Wright – klavišiniai, vokalas („Wearing the Inside Out")
	+ Nick Mason – būgnai, perkusija
* Tim Renwick – gitara
* Guy Pratt – bosinė gitara
* Jon Carin – klavišiniai
* Bob Ezrin – klavišiniai, perkusija
* Dick Parry – tenorsaksofonas
* Gary Wallis – perkusija
* Carol Kenyon, Sam Brown – pritariamasis vokalas
* Stephen Hawking – susintetintas balsas („Keep Talking")
* Michael Kamen – orkestrinė aranžuotė

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPink Floyd |
| --- |
|  |
| **David Gilmour** · **Nick Mason** · **Richard Wright**Syd Barrett · Roger Waters |
|  |
| Studijiniai albumai | 
The Piper at the Gates of Dawn · A Saucerful of Secrets · Ummagumma · Atom Heart Mother · Meddle · The Dark Side of the Moon · Wish You Were Here · Animals · The Wall · The Final Cut · A Momentary Lapse of Reason · The Division Bell |
|  |
| Garso takeliai | 
Tonite Let's All Make Love in London · More· Zabriskie Point · Obscured by Clouds |
|  |
| Gyvi albumai | 
Ummagumma · Delicate Sound of Thunder · Pulse · Is There Anybody Out There? The Wall Live 1980-81 |
|  |
| Kompiliacijos | 
Relics · A Nice Pair · Masters of Rock · A Collection of Great Dance Songs · Works · Shine On · (The Early Singles) · 1967 Singles Sampler · Echoes · Oh, by the Way |
|  |
| Filmai | 
Live at Pompeii · The Wall · Delicate Sound of Thunder · La Carrera Panamericana · Pulse · The Making of The Dark Side of the Moon · The Pink Floyd and Syd Barrett Story · London '66-'67 |

 |